"CoronaVac este sfânt şi halal“. Informația care ar putea să "îi liniștească“ pe musulmanii din Indonezia care urmează să se vaccineze.
Vaccinul anti-coronavirus produs de compania chineză Sinovac Biotech este considerat "sfânt și halal“. Clerul musulman din Indonezia dă asigurări că vaccinul CoronaVac este permis de Islam.
Musulmanii din Indonezia se pot vaccina "liniștiți“. Vaccinul CoronaVac, produs de Sinovac Biotech este considerat halal sau permis de Islam, a anunţat vineri Consiliul Ulema al Indoneziei, scrie Reuters.Asrorun Niam Sholeh, membru al Comisiei fatwa a Consiliului, a spus într-o conferinţă de presă că vaccinul CoronaVac produs de Sinovac este "sfânt şi halal“, chiar dacă autorizarea lui depinde încă de Agenţia indoneziană pentru alimente şi medicamente (BPOM)."Aceasta este informaţia care ar putea să liniștească oamenii, în special pe musulmani“, a spus Niam.Vestea vine cu câteva zile înainte ca Indonezia, ţara cu cel mai mare număr de musulmani din lume, să înceapă programul de imunizare cu vaccinul chinezesc.Țara a achiziţionat 3 milioane de doze de CoronaVac şi intenţionează să le utilizeze atunci când va începe campania de vaccinare, miercuri, iar preşedintele Joko Widodo urmează să fie primul care va primi serul.